Vermeende grypdief naby Menlyn geskiet | Maroela Media
'n Hawelose man is Dinsdagoggend naby die Menlynpark-winkelsentrum doodgeskiet nadat 'n gesteelde iPad-sein tot by die omgewing, waar die man hom bevind het, gevolg is.
Maroela Media het vroeër berig die man is dood tydens 'n skietery. Lees meer hier.
Kaptein Colette Weilbach, 'n woordvoerder van die Brooklyn-polisiestasie, sê 'n gryp-en-spaander voorval het tot die onbekende man se dood gelei. 'n 20-jarige vrou van Garsfontein het in haar voertuig in Garsfonteinweg gery. 'n Man het haar voertuig se venster aan die passasierskant naby die N1-oprit stukkend geslaan en haar handsak, selfoon en iPad gesteel. Sy het direk na die voorval na 'n nabygeleë vulstasie gery en haar vriend gebel.
Haar 25-jarige vriend het haar iPad se sein begin volg. Hy het die sein gevolg tot by 'n oop stuk veld langs 'n vulstasie in Atterburyweg. Vandaar het hy te voet die veld ingegaan. Hy was met 'n pistool gewapen.
"Hawelose mans het onder 'n boom gestaan en weggehardloop toe hulle hom sien. Die vriend het skote in hul rigting geskiet en een man noodlottig in sy kop gewond," het Weilbach gesê.
"Polisiebeamptes wat toevallig by die vulstasie was, het die skote gehoor en ondersoek gaan instel. Die 25-jarige man is in hegtenis geneem. Polisiebeamptes het die iPad se sein verder gevolg en vier verdagtes, tussen die ouderdom van 16 en 30 jaar, in Glenwoodweg in hegtenis geneem nadat die gesteelde iPad in hul besit gevind is."
Die 25-jarige man moet binnekort in die Pretoriase landdroshof verskyn op 'n aanklag van moord.
Talle gryp-en-spaander-voorvalle vind oor die afgelope tyd by die kruising van Garsfonteinweg en die N1-oprit plaas.
Die grypdiewe? Wat het met hulle gebeur? Regstelsel is verkeerd om.
Ja die A N C regering sit agter al hierdie moorde en diefstalle op die wittes. Hulle doen niks om die witmense te beskerm nie.
julle weet mos jy moet eers doodgeskiet word voor j y jouself mag verdedig…….
Hy was roekeloos in die handtering van sy vuurwapen. Hy was nie in onmiddelike gevaar nie en kon nie sy vuurwapen gebruik nie. Hy het meer as genoeg tyd gehad om versterkings soos sekuriteit maatskappy , verkeersdepartement of die wetgewende gesag, SAPS te verwittig. Hy gee wapen eienaaars n slegte naam. Daar moet gekyk word na die plek wat hom op gely het in sy vaardigheid om n wapen te besit of hy werklik wetlik vaardig was. Was sy wapen aanhom toe hy oproep gekry he, of et hy eers uis toe gery omdit te aanhal. Dit alles spreuk oor… Lees meer »